Ιστιοπλοϊκός Όμιλος Κέρκυρας

ΠΡΟΚΗΡΥΞΗ

ΙΣΤΙΟΠΛΟΙΚΩΝ ΑΓΩΝΩΝ

ΑΝΟΙΚΤΗΣ ΘΑΛΑΣΣΑΣ

2016

Περιλαμβάνει τις τροποποιήσεις της 23 Αυγούστου 2016

1. ΟΡΓΑΝΩΣΗ - ΤΟΠΟΣ ΔΙΕΞΑΓΩΓΗΣ 

1.1. Ο Ι.Ο. Κέρκυρας προκηρύσσει Ιστιοπλοϊκούς Αγώνες Ανοικτής Θάλασσας για το έτος 2016 για σκάφη καταμετρημένα κατά ORC International και ORC Club.  Οι ιστιοδρομίες θα διεξαχθούν στο Ιόνιο Πέλαγος στον ευρύτερο θαλάσσιο χώρο της νήσου Κέρκυρας. 

2. ΚΑΝΟΝΙΣΜΟΙ 

2.1. Θα ισχύσουν οι Κανόνες Αγώνων Ιστιοπλοΐας (RRS) 2013-2016. 

2.2. Επίσης θα ισχύουν οι παρακάτω κανονισμοί: 

◦IMS Rule 2016 

◦ORC Rating Systems Rule 2016 

◦Οι Κανόνες Εξοπλισμού Ιστιοπλοΐας (ERS) 2013-2016  

◦Ο Ειδικός Κανονισμός Ασφαλείας του ORC για ιστιοδρομίες ανοικτής θαλάσσης, ISAF Offshore Special Regulations 2016-2017.  Οι ιστιοδρομίες των αγώνων της παρούσας προκήρυξης κατατάσσονται στην κατηγορία 4 του προαναφερθέντα κανονισμού. 

◦Από την δύση ως την ανατολή του ηλίου, ο Διεθνής Κανονισμός Αποφυγής Συγκρούσεων στη Θάλασσα (1972), όπως τροποποιήθηκε το Νοέμβριο του 1981, αντικαθιστά το Μέρος 2 των RRS. 

2.3. Οι Διατάξεις της Εθνικής Αρχής (ΕΙΟ) και οι Ειδικές Διατάξεις της ΕΑΘ για Αγώνες Ανοικτής Θαλάσσης για το 2016. 

2.4. Η παρούσα Προκήρυξη και οι Οδηγίες Πλου του εκάστοτε αγώνα με τις τροποποιήσεις τους. 

3. ΔΙΑΦΗΜΙΣΗ 

3.1. Θα ισχύσει ο Κώδικας Διαφήμισης της  ISAF (Advertising Code).  Οποιαδήποτε διαφήμιση επί σκάφους και αγωνιζομένων πρέπει να συμμορφώνεται με όσα ορίζει ο παραπάνω κανονισμός και οι προσθήκες τη Εθνικής Αρχής του σκάφους.  Οι διατάξεις του παραπάνω κανονισμού θα εφαρμόζονται από την ανατολή του ηλίου την ημέρα εκκίνησης της πρώτης ιστιοδρομίας μέχρι την δύση του ηλίου την επομένη της εκκίνησης της τελευταίας ιστιοδρομίας, καθώς και κατά την διάρκεια της συνάντησης κυβερνητών και της απονομής του εκάστοτε αγώνα. 

3.2. Ο διοργανωτής όμιλος μπορεί να απαιτήσει από τα συμμετέχοντα σκάφη να φέρουν: 

◦λογότυπα της διοργάνωσης και των χορηγών της που καλύπτουν το πρόσθιο 20% του σκάφους και στις δύο πλευρές 

◦σημαία αναρτημένη στο επίτονο, με λογότυπα της διοργάνωσης και/ή των χορηγών της. 

3.3. Σκάφη που φέρουν ατομική διαφήμιση πρέπει να καταθέσουν αντίγραφο της σχετικής αδείας της Εθνικής Αρχής τους με την Δήλωση Συμμετοχής. 

4. ΔΙΚΑΙΩΜΑ ΣΥΜΜΕΤΟΧΗΣ 

4.1. Δικαίωμα συμμετοχής έχουν όλα τα σκάφη ORCi και ORC Club,  με έγκυρο πιστοποιητικό καταμέτρησης για το 2016. 

5 .ΔΗΛΩΣΕΙΣ ΣΥΜΜΕΤΟΧΗΣ 

5.1. ΟΙ δηλώσεις συμμετοχής πρέπει να υποβάλλονται, στο ειδικό έντυπο που διατίθεται από την Γραμματεία του διοργανωτή ομίλου ή τον ιστότοπο corfusailing.com, το αργότερο μέχρι τις 12:00 της Πέμπτης πριν την ημερομηνία εκκίνησης της πρώτης ιστιοδρομίας του κάθε  αγώνα. 

5.2 .Το δικαίωμα συμμετοχής κάθε σκάφους ορίζεται σε €20 ανά αγώνα. 

5.3. Μετά τη λήξη της προθεσμίας υποβολής δήλωσης συμμετοχής και μέχρι την ώρα έναρξης  της συνάντησης κυβερνητών του κάθε αγώνα θα γίνονται δεκτές εκπρόθεσμες δηλώσεις συμμετοχής με επιβάρυνση €10 επί του παραβόλου συμμετοχής. 

5.4. Κάθε δήλωση συμμετοχής πρέπει να συνοδεύεται από τα  παρακάτω: 

◦Αντίγραφο έγκυρου πιστοποιητικού καταμέτρησης 

◦Αντίγραφο ασφαλιστηρίου συμβολαίου 

◦Αν απαιτείται, αντίγραφο άδειας διαφήμισης της Εθνικής Αρχής 

◦Τηλέφωνο επικοινωνίας στο σκάφος και στη στεριά. 

5.5. Στην περίπτωση συμμετοχής ανηλίκου ως πλήρωμα, πρέπει να κατατίθενται στην γραμματεία έγγραφη συναίνεση του κηδεμόνα. 

5.6. Η Οργανωτική Επιτροπή διατηρεί το δικαίωμα να αρνηθεί με αιτιολογημένη απόφαση τους την συμμετοχή σκάφους σε αγώνα σύμφωνα με τον κανόνα 76 των RRS της ISAF. 

5.7. Δηλώσεις συμμετοχής που δεν είναι σύμφωνες με τις ανωτέρω προϋποθέσεις δεν θα γίνονται δεκτές. 

6. ΠΡΟΓΡΑΜΜΑ ΑΓΩΝΩΝ 

6.1. Θα διεξαχθούν οι παρακάτω αγώνες: 

αα

ΗΜ

ΗΜΕΡΑ

ΩΡΑ

ΑΓΩΝΑΣ

ΔΙΑΔΡΟΜΗ

ΝΜ

1

16/04

Σάββατο

16:00

ΚΑΣΣΙΩΠΗΣ

Κέρκυρα – Κασσιώπη

10

17/04

Κυριακή

11:00

Κασσιώπη – Κέρκυρα

11

2

07/05

Σάββατο

12:00

ΓΥΡΟΣ ΠΑΞΩΝ για ORCi

Γαρίτσα – Γύρος Παξών – Λάκκα

38

Λάκκα για ORC Club

Γαρίτσα -Λάκκα

26

3

21/05

Σάββατο

12:00

ΔΙΑΠΟΝΤΙΩΝ

Κασσιώπη – Οθωνοί

24

4

04/06

Σάββατο

16:00

ΠΕΤΡΙΤΗ

Κέρκυρα – Πετριτή

10

05/06

Κυριακή

11:00

Πετριτή – Κέρκυρα

11

5

25/06

Σάββατο

16:00

ΤΡΙΓΩΝΙΚΗ

Τριγωνική διαδρομή

6

26/06

Κυριακή

12:00

Τριγωνική διαδρομή

6

6

23/07

Σάββατο

16:00

ΝΗΣΑΚΙ

Κέρκυρα – Νησάκι – Κέρκυρα

8

7

27/08

Σάββατο

16:00

ΑΓ. ΣΑΡΑΝΤΑ

Κέρκυρα – Περιστέρα - Κέρκυρα

19

28/08

Κυριακή

12:00

Τριγωνική διαδρομή

6

8

16/09

Παρασκευή

16:00

ΠΑΡΓΑ Δ. ΤΑΓΙΑΣ

Λευκίμη – Πάργα

17

17/09

Σάββατο

11:00

Τριγωνική διαδρομή

6

9

23/09

Παρασκευή

16:00

ΑΝΔΡΕΑ ΖΗΡΩ

Κέρκυρα – Γάϊος Παξών

27

25/09

Κυριακή

11:00

Γάϊος Παξών – Κέρκυρα

28

10

08/10

Σάββατο

16:00

ΣΑΓΙΑΔΑ

Κέρκυρα – Σαγιάδα

10

6.2. Στην περίπτωση αναβολής ενός αγώνα λόγω καιρικών συνθηκών ή ανωτέρας βίας, είναι δυνατόν να διεξαχθεί σε άλλη ημερομηνία μετά από άδεια της ΕΑΘ/ΕΙΟ. 

7. ΕΛΕΓΧΟΣ ΑΣΦΑΛΕΙΑΣ ΚΑΙ ΚΑΤΑΜΕΤΡΗΣΕΩΝ 

7.1. Τα σκάφη θα είναι στην διάθεση της Επιτροπής Αγώνων για ελέγχους πριν και μετά από κάθε ιστιοδρομία. 

8. ΟΔΗΓΙΕΣ ΠΛΟΥ 

8.1. Οι Οδηγίες Πλου θα δίνονται στους κυβερνήτες κατά τη συγκέντρωση κυβερνητών του εκάστοτε αγώνα. 

8.2. Οι συγκεντρώσεις κυβερνητών για κάθε αγώνα θα πραγματοποιηθούν στις εγκαταστάσεις του ΙΟΚ σύμφωνα με τον κάτωθι πίνακα. 

αα

Αγώνας

Συγκέντρωση Κυβερνητών

1

Κασσιώπης

Παρασκευή 15/04, 20:30

2

Γύρος Παξών

Παρασκευή 6/05, 20:30

3

Διαποντιων

Παρασκευή 20/05, 21:00

4

Πετριτή

Παρασκευή 3/06, 21:00

5

Νισάκι

Παρασκευή 24/06, 21:00

6

Τριγωνική

Παρασκευή 22/07, 21:00

7

Αγ. Σαράντα

Παρασκευή 26/08, 21:00

8

Πάργα Δ. Ταγιάς

Πέμπτη 15/09, 21:00

9

Ανδρέα Ζηρώ

Πέμπτη 22/09, 20:30

10

Σαγιάδας

Παρασκευή 7/10, 20:30

9. ΣΥΣΤΗΜΑ ΒΑΘΜΟΛΟΓΙΑΣ 

9.1. Τα αποτελέσματα των ιστιοδρομιών καθορίζονται με τις παρακάτω μεθόδους: 

ORCi

Performance Curve Scoring, Constructed ή Ocean Course

ORC Club

Performance Line Scoring

9.2. Θα ισχύει το σύστημα βαθμολογίας Low Point των RRS Appendix A.   Η βαθμολογία κάθε σκάφους θα είναι το άθροισμα της βαθμολογίας όλων των ιστιοδρομιών του κάθε αγώνα. Όλες οι ιστιοδρομίες, όλων των αγώνων, έχουν συντελεστή βαρύτητας ίσο με 1.  Στις Οδηγίες Πλου θα καθοριστεί ο τρόπος επίλυσης ισοβαθμιών. 

9.3. Κάθε αγώνας θεωρείται έγκυρος αν διεξαχθεί τουλάχιστον μία ιστιοδρομία του. 

10. ΚΑΤΑΣΤΑΣΗ ΠΛΗΡΩΜΑΤΟΣ 

10.1. Ο εντεταλμένος εκπρόσωπος κάθε συμμετέχοντος σκάφους οφείλει να καταθέτει γραπτή κατάσταση με τα ονόματα όλων των επιβαινόντων, σε ειδικό έντυπο που διατίθεται από τη Γραμματεία μαζί με τη δήλωση συμμετοχής. 

10.2. Για λόγους ασφάλειας και ευθύνης τόσο του εντεταλμένου εκπρόσωπου του σκάφους όσο και της Επιτροπής Αγώνων, η διαπίστωση λανθασμένης ή ελλιπούς κατάστασης πληρώματος μπορεί να επιφέρει ακύρωση του σκάφους στη συγκεκριμένες ιστιοδρομίες. 

10.3. Αλλαγές στη σύνθεση των πληρωμάτων επιτρέπεται μόνο μετά από γραπτή ενημέρωση της Επιτροπής Αγώνων και σχετική έγκριση της, σε ειδικό έντυπο που διατίθεται από τη γραμματεία το αργότερο μία ώρα πριν από την εκκίνηση κάθε ιστιοδρομίας. 

11. ΕΥΘΥΝΗ 

11.1. Οι συμμετέχοντες σε κάθε αγώνα αγωνίζονται με δική τους ευθύνη.  Τόσο ο διοργανωτής όμιλος, όσο και οι επιτροπές του αγώνα, δεν φέρουν καμιά απολύτως ευθύνη για οτιδήποτε συμβεί στους αγωνιζόμενους ή στα σκάφη τους πριν, μετά ή και κατά τη διάρκεια των αγώνων, τόσο στη στεριά όσο και στη θάλασσα. 

11.2. Εφιστούμε την προσοχή των αγωνιζομένων στο θεμελιώδη κανόνα 4 των RRS “Απόφαση για Συμμετοχή σε Αγώνα”.  Είναι αποκλειστική ευθύνη του κυβερνήτη ή του εντεταλμένου εκπροσώπου κάθε σκάφους η απόφαση να συμμετέχει σε αγώνα και να συνεχίσει να αγωνίζεται. 

12. ΑΣΦΑΛΙΣΗ ΣΚΑΦΩΝ 

12.1. Κάθε σκάφος οφείλει να διαθέτει την από το νόμο απαραίτητη ασφαλιστική κάλυψη έναντι τρίτων.  Είναι ευθύνη του ιδιοκτήτη το σκάφος να έχει ικανοποιητική ασφαλιστική κάλυψη για βλάβες και για αστική ευθύνη (πρόσωπα και περιουσία) που να καλύπτει την συμμετοχή του σκάφους σε αγώνες ιστιοπλοΐας. 

13. ΔΙΚΑΙΩΜΑΤΑ ΧΡΗΣΗΣ 

13.1 .Οι αγωνιζόμενοι και οι ιδιοκτήτες παραχωρούν στον Ιστιοπλοϊκό Όμιλο Κέρκυρας την άδεια και τα δικαιώματα λήψης φωτογραφικού και οπτικοακουστικού υλικού που απεικονίζει πρόσωπα και σκάφη κατά τη διάρκεια της διοργάνωσης και την αναπαραγωγή του ή μετάδοση του σε οποιοδήποτε μέσο, συμπεριλαμβανομένης και της τηλεοπτικής διαφήμισης, για τις επικοινωνιακές ανάγκες της διοργάνωσης και την χρήση σε δελτία τύπου. 

14. ΕΠΑΘΛΑ 

14.1. Για κάθε αγώνα θα απονεμηθούν έπαθλα στους 3 πρώτους νικητές της Γενικής Βαθμολογίας των σκαφών κάθε κλάσης ORCi και ORC Club ανάλογα με τη συμμετοχή. Επίσης θα απονεμηθούν έπαθλα στους 3 πρώτους νικητές της κάθε κατηγορίας ανάλογα με τη συμμετοχή. 

14.2. Η απονομή επάθλων όλων των αγώνων αυτής της προκήρυξης θα γίνει το Σάββατο 10 Δεκεμβρίου 2016, ώρα 21:00 στις εγκαταστάσεις του ΙΟΚ. 

15. ΕΛΛΙΜΕΝΙΣΜΟΣ – ΔΙΕΥΚΟΛΥΝΣΕΙΣ 

15.1. Ο ελλιμενισμός θα είναι δωρεάν σε όλα τα λιμάνια των αγώνων. 

16. ΧΟΡΗΓΟΙ – ΥΠΟΣΤΗΡΙΚΤΕΣ 

16.1. Θα ανακοινωθούν με ανακοίνωση. 

17. ΠΛΗΡΟΦΟΡΙΕΣ 

17.1. Η διεύθυνση της Γραμματείας και της Οργανωτικής Επιτροπής είναι:  

ΙΣΤΙΟΠΛΟΙΚΟΣ ΟΜΙΛΟΣ ΚΕΡΚΥΡΑΣ

Μανδράκι, Παλαιό Φρούριο

Τ.Θ. 75, 49100 Κέρκυρας

Τηλ: 2661044383, Φαξ: 2661025122

E-mail: iokerk@otenet.gr

17.2 .Η Γραμματεία λειτουργεί κάθε Δευτέρα, Τετάρτη και Παρασκευή από τις 17:30 έως 21:00 και κάθε Τρίτη και Πέμπτη από τις 10:00 έως 13:30. 

17.3 .Κατά την διάρκεια των αγώνων η Γραμματεία θα λειτουργεί στο σκάφος Επιτροπής Αγώνα ή σε άλλα σημεία στους τόπους ελλιμενισμού που θα ανακοινωνεται στις Οδηγίες Πλου του εκάστοτε αγώνα.  

Η ΟΡΓΑΝΩΤΙΚΗ ΕΠΙΤΡΟΠΗ

23 Aυγούστου 2016